ddrg/super_eurlex huggingface dataset:
Neuvoston yhteinen toiminta 2003/447/YUTP, 16 päivältä kesäkuuta 2003, Euroopan unionin erityisedustajan toimeksiannon jatkamisesta Afrikan Suurten järvien alueella



Virallinen lehti nro L 150 , 18/06/2003 s. 0072 - 0072



Neuvoston yhteinen toiminta 2003/447/YUTP, 16 päivältä kesäkuuta 2003, Euroopan unionin erityisedustajan toimeksiannon jatkamisesta Afrikan Suurten järvien alueella EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, 18 artiklan 5 kohdan ja 23 artiklan 2 kohdan, sekä katsoo seuraavaa: (1) Afrikan Suurten järvien alueelle nimitetyn Euroopan unionin erityisedustajan toimeksiannon muuttamisesta ja jatkamisesta 10 päivänä joulukuuta 2002 hyväksytyn yhteisen toiminnan 2002/962/YUTP(1) voimassaolo päättyy 30 päivänä kesäkuuta 2003. (2) Mainitun yhteisen toiminnan tarkistuksen perusteella erityisedustajan toimeksiantoa olisi jatkettava. (3) Neuvosto hyväksyi 30 päivänä maaliskuuta 2000 Euroopan unionin erityisedustajien nimeämismenettelyä ja hallinnollisia järjestelyjä koskevat säännöt, ON HYVÄKSYNYT TÄMÄN YHTEISEN TOIMINNAN: 1 artikla Jatketaan Aldo AJELLOn toimeksiantoa Euroopan unionin erityisedustajana Afrikan Suurten Järvien alueella yhteisen toiminnan 2002/962/YUTP mukaisesti 31 päivään joulukuuta 2003. 2 artikla Tämä yhteinen toiminta tulee voimaan 1 päivänä heinäkuuta 2003. 3 artikla Tämä yhteinen toiminta julkaistaan Euroopan unionin virallisessa lehdessä. Tehty Luxemburgissa 16 päivänä kesäkuuta 2003. Neuvoston puolesta Puheenjohtaja G. Papandreou (1) EYVL L 334, 11.12.2002, s. 5.
Neuvoston yhteinen toiminta 2003/141/YUTP, annettu 27 päivänä helmikuuta 2003, Euroopan unionin poliisioperaatiosta hyväksytyn yhteisen toiminnan 2002/210/YUTP muuttamisesta



Virallinen lehti nro L 053 , 28/02/2003 s. 0063 - 0063



Neuvoston yhteinen toiminta 2003/141/YUTP, annettu 27 päivänä helmikuuta 2003, Euroopan unionin poliisioperaatiosta hyväksytyn yhteisen toiminnan 2002/210/YUTP muuttamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, sekä katsoo seuraavaa: (1) Neuvosto hyväksyi 11 päivänä maaliskuuta 2002 yhteisen toiminnan 2002/210/YUTP Euroopan unionin poliisioperaatiosta(1), jossa määrätään sen rahoitusta koskevasta monivuotisesta aikataulusta. (2) Tiettyjä operaation aloittamiselle välttämättömiä varusteita koskevaa tarjouskilpailua ei ole voitu teknisistä syistä saattaa päätökseen asetetuissa määräajoissa. Vuoden 2002 kulujen sisällyttämistä rahoitussopimukseen, jota tarkoitetaan Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002(2) 166 artiklan 1 kohdan a alakohdassa, koskevan rajoituksen vuoksi näitä määrärahoja ei voida käyttää enää vuonna 2003. (3) Kyseistä tarjouskilpailua koskevat menot on tämän takia otettava vuoden 2003 yhteisön talousarvioon. (4) Yhteistä toimintaa 2002/210/YUTP olisi muutettava vastaavasti, ON HYVÄKSYNYT TÄMÄN YHTEISEN TOIMINNAN: 1 artikla Korvataan yhteisen toiminnan 2002/210/YUTP 9 artiklan 1 ja 2 kohta seuraavalla tekstillä: "1. Tämän yhteisen toiminnan toteuttamiskustannukset ovat: a) 14 miljoonaa euroa käynnistysvaiheen kustannuksiin (mukaan lukien varusteet ja suunnitteluryhmä) vuonna 2002, rahoitettavaksi yhteisön talousarviosta; b) 1,7 miljoonaa euroa käynnistysvaiheen kustannuksiin (mukaan lukien varusteet) vuonna 2003, rahoitettavaksi yhteisön talousarviosta; c) vuosittain enintään 38 miljoonaa euroa juokseviin menoihin vuosina 2003-2005 jaettuna seuraavasti: i) enintään 17 miljoonaa euroa päivärahoihin riippuen vahvistettavasta päivärahasta ja 1 miljoona euroa matkakustannuksiin, jotka 5 artiklan 2 kohdan mukaisesti rahoittaa niiden aiheuttaja; ii) loput 20 miljoonaa euroa (11 miljoonaa euroa juokseviin toimintamenoihin, 4 miljoonaa euroa paikalliselle henkilöstölle, 5 miljoonaa euroa kansainväliselle siviilihenkilöstölle), rahoitettavaksi yhteisesti yhteisön talousarviosta. Neuvosto päättää vuosittain vuosien 2003-2005 lopullisesta talousarviosta. 2. Jos 1 kohdan c alakohdan ii alakohdassa tarkoitettujen menojen rahoitus yhteisön talousarviosta ei ole riittävä, neuvosto päättää Euroopan unionista tehdyn sopimuksen määräysten mukaisesti, miten mahdollinen yhteisiä menoja vastaava erotus katetaan." 2 artikla Tämä yhteinen toiminta tulee voimaan päivänä, jona se hyväksytään. 3 artikla Tämä yhteinen toiminta julkaistaan Euroopan unionin virallisessa lehdessä. Tehty Brysselissä 27 päivänä helmikuuta 2003. Neuvoston puolesta Puheenjohtaja M. Chrisochoïdis (1) EYVL L 70, 13.3.2002, s. 1. (2) EYVL L 248, 16.9.2002, s. 1.
Neuvoston yhteinen toiminta 2003/537/YUTP, annettu 21 päivältä heinäkuuta 2003, Euroopan unionin erityisedustajan nimeämisestä Lähi-idän rauhanprosessiin ja yhteisen toiminnan 2002/965/YUTP muuttamisesta



Virallinen lehti nro L 184 , 23/07/2003 s. 0045 - 0045



Neuvoston yhteinen toiminta 2003/537/YUTP, annettu 21 päivältä heinäkuuta 2003, Euroopan unionin erityisedustajan nimeämisestä Lähi-idän rauhanprosessiin ja yhteisen toiminnan 2002/965/YUTP muuttamisesta EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, 18 artiklan 5 kohdan ja 23 artiklan 2 kohdan, sekä katsoo seuraavaa: (1) Lähi-idän rauhanprosessiin nimitetyn Euroopan unionin erityisedustajan toimikauden muuttamisesta ja jatkamisesta 10 päivänä joulukuuta 2002 hyväksytyn neuvoston yhteisen toiminnan 2002/965/YUTP(1) voimassaoloa jatkettiin neuvoston yhteisellä toiminnalla 2003/445/YUTP(2) 31 päivään joulukuuta 2003. (2) Yhteisessä toiminnassa 2003/445/YUTP säädetään, että neuvoston olisi nimettävä uusi EU:n erityisedustaja Lähi-idän rauhanprosessiin Miguel-Angel MORATINOSIN erottua tehtävästään. (3) Neuvosto päätti 14 päivänä heinäkuuta 2003 nimetä suurlähettiläs Marc OTTEn uudeksi EU:n erityisedustajaksi Lähi-idän rauhanprosessiin. (4) Yhteistä toimintaa 2002/965/YUTP olisi muutettava vastaavasti, ON HYVÄKSYNYT TÄMÄN YHTEISEN TOIMINNAN: 1 artikla Nimetään Marc OTTE Euroopan unionin erityisedustajaksi Lähi-idän rauhanprosessiin. 2 artikla Poistetaan yhteisen toiminnan 2002/965/YUTP 1 artikla ja yhteisen toiminnan 2003/445/YUTP 2 artikla. 3 artikla Tämä yhteinen toiminta tulee voimaan 14 päivänä heinäkuuta 2003. Sitä sovelletaan 31 päivään joulukuuta 2003. 4 artikla Tämä yhteinen toiminta julkaistaan Euroopan unionin virallisessa lehdessä. Tehty Brysselissä 21 päivänä heinäkuuta 2003. Neuvoston puolesta Puheenjohtaja F. Frattini (1) EYVL L 334, 11.12.2002, s. 11. (2) EUVL L 150, 18.6.2003, s. 70.
23.

Mujahedin-e Khalq Organisation (MEK tai MKO) [paitsi ”National Council of Resistance of Iran” (NCRI)] (alias The National Liberation Army of Iran (NLA, MEK:n radikaali siipi), the People's Mujahidin of Iran (PMOI), Muslim Iranian Student's Society)
AIO valvoo Iranin ohjustuotantoa, mukaan lukien Shahid Hemmat Industrial Group, Shahid Bagheri Industrial Group ja Fajr Industrial Group, jotka kaikki on nimetty pakotteiden kohteiksi YK:n turvallisuusneuvoston päätöslauselmassa (UNSCR) 1737 (2006). AIO:n johtaja ja kaksi muuta korkeaa virkamiestä on myös nimetty UNSCR:n 1737 (2006) mukaisesti.

Defence Technology and Science Research Centre (DTSRC) – tunnetaan myös nimellä Educational Research Institute/Moassese Amozeh Va Tahgiaghati (ERI/MAVT Co.)

Jaber Ibn Hayan on Iranin atomienergiajärjestön (Atomic Energy Organisation of Iran, AEOI) laboratorio, joka osallistuu ydinpolttoainekiertoon liittyvään toimintaan. Se sijaitsee Teheranin ydintutkimuskeskuksessa (TNRC). Iran ei ilmoittanut sitä ydinmateriaalivalvontasopimuksensa määräysten mukaisesti ennen vuotta 2003, vaikka siellä harjoitettiin konversiotoimintaa.

8.

TAMAS Company
28.

Mujahedin-e Khalq Organisation (MEK tai MKO) [paitsi ”National Council of Resistance of Iran” (NCRI)] (alias The National Liberation Army of Iran (NLA, MEK:n radikaali siipi), the People's Mujahidin of Iran (PMOI), Muslim Iranian Student's Society)
4)

Korvataan 5 artikla seuraavasti: ”5 artikla Komentoketju 1. EUPT Kosovolla on yhtenäinen komentoketju. 2. EUPT Kosovon poliittisesta valvonnasta ja strategisesta johdosta vastaa PTK, joka toimii neuvoston alaisuudessa. 3. Siviilioperaatiokomentaja toimii PTK:n poliittisen valvonnan ja strategisen johdon alaisena sekä korkeana edustajana toimivan pääsihteerin yleisen toimivallan alaisuudessa EUPT Kosovon strategisen tason komentajana ja antaa siinä ominaisuudessa EUPT Kosovon johtajalle ohjeita ja teknistä tukea. Sen jälkeen, kun Kosovossa toteutettava EU:n kriisinhallintaoperaatio on perustettu, ja ennen sen operatiivisen vaiheen käynnistämistä siviilioperaatiokomentaja antaa ohjeita EUPT Kosovon johtajalle Kosovossa toteutettavan EU:n kriisinhallintaoperaation johtajan välityksellä, kun tämä on nimitetty. 4. Siviilioperaatiokomentaja raportoi neuvostolle korkeana edustajana toimivan pääsihteerin kautta. 5. EUPT Kosovon johtaja vastaa EUPT Kosovon johtamisjärjestelystä operaatioalueella ja on suoraan vastuussa siviilioperaatiokomentajalle. Sen jälkeen, kun Kosovossa toteutettava EU:n kriisinhallintaoperaatio on perustettu, ja ennen sen operatiivisen vaiheen käynnistämistä, EUPT Kosovon johtaja toimii Kosovossa toteutettavan EU:n kriisinhallintaoperaation johtajan alaisuudessa, kun tämä on nimitetty. 6. EUPT Kosovon johtaja raportoi siviilioperaatiokomentajalle. Sen jälkeen, kun Kosovossa toteutettava EU:n kriisinhallintaoperaatio on perustettu, ja ennen sen operatiivisen vaiheen käynnistämistä EUPT Kosovon johtaja raportoi korkeana edustajana toimivalle pääsihteerille Kosovossa toteutettavan EU:n kriisinhallintaoperaation johtajan välityksellä, kun tämä on nimitetty. 7. Kun PTK on päässyt periaatesopimukseen Kosovossa toteutettavan EU:n kriisinhallintaoperaation johtajan nimittämisestä, EUPT Kosovon johtaja varmistaa asianmukaisen yhteydenpidon ja koordinoinnin.”
3)

Lisätään artikla seuraavasti: ”3 b artikla 1. Jäsenvaltiot tarkkailevat lainkäyttövaltaansa kuuluvien rahoituslaitosten toimia seuraavien kanssa: a) pankit, joiden kotipaikka on Iranissa, erityisesti Bank Saderat; b) liitteessä III luetellut sellaisten pankkien, joiden kotipaikka on Iranissa, jäsenvaltioiden lainkäyttövaltaan kuuluvat konttorit ja tytäryhtiöt; c) liitteessä IV luetellut sellaisten pankkien, joiden kotipaikka on Iranissa, jäsenvaltioiden lainkäyttövaltaan kuulumattomat konttorit ja tytäryhtiöt; d) liitteessä IV luetellut rahoituslaitokset, joiden kotipaikka ei ole Iranissa ja jotka eivät kuulu jäsenvaltioiden lainkäyttövaltaan, mutta jotka ovat sellaisten henkilöiden ja yhteisöjen määräysvallassa, joiden kotipaikka on Iranissa, sen välttämiseksi, että tällaiset toimet edistäisivät joukkotuhoaseiden leviämisen vaaraa aiheuttavaa ydinalan toimintaa tai ydinasejärjestelmien kehittämistä. 2. Edellä mainittua tarkoitusta varten rahoituslaitoksilta vaaditaan, kun kyse on niiden toimista 1 kohdassa tarkoitettujen pankkien ja rahoituslaitosten kanssa, että ne a) noudattavat jatkuvaa tarkkaavaisuutta tilitoiminnassa muun muassa asiakkaan tunnistamisvelvollisuutta koskevien ohjelmiensa avulla sekä rahanpesuun ja terrorismin rahoitukseen liittyvien velvoitteidensa mukaisesti; b) vaativat täytettäväksi kaikki ne maksumääräysten tietokentät, jotka liittyvät kyseisen maksumääräyksen antajaan ja maksunsaajaan, ja jos näitä tietoja ei anneta, epäävät maksutapahtuman; c) säilyttävät viiden vuoden ajan kaikkia maksutapahtumia koskevat tiedot ja antavat ne pyydettäessä kansallisten viranomaisten käyttöön; d) jos ne epäilevät tai jos niillä on perusteltua syytä epäillä, että varat liittyvät joukkotuhoaseiden leviämisen rahoittamiseen, ilmoittavat viipymättä epäilystään rahanpesun selvittelykeskukselle tai muulle kyseessä olevan jäsenvaltion erityisesti nimeämälle viranomaiselle. Rahanpesun selvittelykeskuksella tai kyseisellä nimetyllä toimivaltaisella viranomaisella on oltava välittömästi tai välillisesti ja riittävän nopeasti käytettävissään rahoitusta, hallintoa ja lainvalvontaa koskevat tiedot, joita se tarvitsee hoitaakseen asianmukaisesti tämän tehtävän, mukaan lukien epäilyttäviä maksutapahtumia koskevien ilmoitusten analyysit. 3. Jäsenvaltioiden lainkäyttövaltaan kuuluvia Bank Saderatin konttoreita ja tytäryhtiöitä on myös vaadittava ilmoittamaan sen jäsenvaltion toimivaltaiselle viranomaiselle, johon ne ovat sijoittautuneet, kaikista niiden suorittamista tai niiden vastaanottamista varainsiirroista viiden työpäivän kuluessa kyseisen varainsiirron suorittamisesta tai vastaanottamisesta. Ilmoituksen saaneiden toimivaltaisten viranomaisten on välittömästi toimitettava nämä tiedot, silloin kun se on tarkoituksenmukaista, niiden muiden jäsenvaltioiden toimivaltaisille viranomaisille, joihin maksutapahtumien vastapuolet ovat sijoittautuneet, tietojenvaihtoa koskevien järjestelyjen mukaisesti.”
32.

Palestiinan vapautuksen kansanrintama – Popular Front for the Liberation of Palestine – PFLP
Neuvoston säädös, annettu 26 päivänä heinäkuuta 1995 tietotekniikan käyttöä tullialalla koskevan yleissopimuksen tekemisestä



Virallinen lehti nro C 316 , 27/11/1995 s. 0033 - 0033



NEUVOSTON SÄÄDÖS, annettu 26 päivänä heinäkuuta 1995 tietotekniikan käyttöä tullialalla koskevan yleissopimuksen tekemisestä (95/C 316/02) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen K.3 artiklan 2 kohdan c alakohdan, sekä katsoo, että jäsenvaltiot pitävät unionin tavoitteiden saavuttamiseksi tulliyhteistyötä yhteistä etua koskevana asiana, joka kuuluu perustamissopimuksen VI osastossa määrätyn yhteistyön alaan, ja päättää, että yleissopimus, jonka teksti on tämän sopimuksen liitteenä ja jonka unionin jäsenvaltioiden hallitusten edustajat ovat tänään allekirjoittaneet, tehdään, SUOSITTAA jäsenvaltioille tämän yleissopimuksen hyväksymistä valtiosääntöjensä asettamien vaatimusten mukaisesti. Tehty Brysselissä 26 päivänä heinäkuuta 1995. Neuvoston puolesta J. A. BELLOCH JULBE Puheenjohtaja
Neuvoston säädös, annettu 28 päivänä marraskuuta 2002, Euroopan poliisiviraston perustamisesta tehdyn yleissopimuksen (Europol-yleissopimus) ja Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan muuttamisesta tehtävästä pöytäkirjasta



Virallinen lehti nro 312 , 16/12/2002 s. 0001 - 0001



Neuvoston säädös, annettu 28 päivänä marraskuuta 2002, Euroopan poliisiviraston perustamisesta tehdyn yleissopimuksen (Europol-yleissopimus) ja Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan muuttamisesta tehtävästä pöytäkirjasta (2002/C 312/01) EUROOPAN UNIONIN NEUVOSTO, joka ottaa huomioon Euroopan poliisiviraston perustamisesta tehdyn yleissopimuksen(1) ja erityisesti sen 43 artiklan 1 kohdan, ottaa huomioon Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan(2) ja erityisesti sen 18 artiklan, ottaa huomioon Belgian kuningaskunnan ja Espanjan kuningaskunnan aloitteen(3), ottaa huomioon Euroopan parlamentin lausunnon(4), ottaa huomioon Europolin hallintoneuvoston lausunnon, KATSOO, että Euroopan unionista tehdyn sopimuksen 30 artiklan 2 kohdassa mainitaan nimenomaisesti tarve mahdollistaa se, että Europol voi osallistua yhteisiin tutkintaryhmiin ja pyytää jäsenvaltioita aloittamaan tutkinta tietyissä tapauksissa, KATSOO, että Europolin osallistuminen jäsenvaltioiden yhteisten tutkintaryhmien operatiivisiin toimiin tarjoamalla tukea edellyttää Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan selventämistä, ON PÄÄTTÄNYT tehdä pöytäkirjan Euroopan poliisiviraston perustamisesta tehdyn yleissopimuksen (Europol-yleissopimus) ja Europolin, sen elinten jäsenten sekä Europolin apulaisjohtajien ja työntekijöiden erioikeuksista ja vapauksista tehdyn pöytäkirjan muuttamisesta. Pöytäkirjan teksti on tämän säädöksen liitteenä ja Euroopan unionin jäsenvaltioiden hallitusten edustajat ovat tänään allekirjoittaneet sen, SUOSITTAA, että jäsenvaltiot hyväksyvät pöytäkirjan valtiosääntöjensä asettamien vaatimusten mukaisesti. Tehty Brysselissä 28 päivänä marraskuuta 2002. Neuvoston puolesta Puheenjohtaja B. Haarder (1) EYVL C 316, 27.11.1995, s. 2. (2) EYVL C 221, 19.7.1997, s. 2. (3) EYVL C 42, 15.2.2002, s. 8. (4) Lausunto annettu 30. toukokuuta 2002 (ei vielä julkaistu virallisessa lehdessä).
Asetus N:o 1 Euroopan talousyhteisössä käytettäviä kieliä koskevista järjestelyistä



Virallinen lehti nro 017 , 06/10/1958 s. 0385 - 0386

Suomenk. erityispainos Alue 1 Nide 1 s. 0014

Ruotsink. erityispainos Alue 1 Nide 1 s. 0014

Tanskank. erityispainos: Sarja I Alue 1952-1958 s. 0059

Englannink. erityispainos: Sarja I Alue 1952-1958 s. 0059

Kreikank. erityispainos: Luku 01 Nide 1 s. 0014

Espanjank. erityispainos: Luku 01 Nide 1 s. 0008

Portugalink. erityispainos: Luku 01 Nide 1 s. 0008



ASETUS N:o 1 Euroopan talousyhteisössä käytettäviä kieliä koskevista järjestelyistä EUROOPAN TALOUSYHTEISÖN NEUVOSTO, joka ottaa huomioon perustamissopimuksen 217 artiklan, jonka mukaan neuvosto antaa yksimielisesti säännöt yhteisön toimielimissä käytettävistä kielistä, sanotun kuitenkaan rajoittamatta yhteisön tuomioistuimen työjärjestyksen määräysten soveltamista, sekä katsoo, että kaikki ne neljä kieltä, joilla perustamissopimus on laadittu, ovat virallisia kieliä yhdessä tai useammassa yhteisön jäsenvaltiossa, ON ANTANUT TÄMÄN ASETUKSEN: 1 artikla Yhteisön toimielinten viralliset kielet ja työkielet ovat hollannin, italian, ranskan ja saksan kieli. 2 artikla Jäsenvaltion tai jäsenvaltion lainkäyttövaltaan kuuluvan henkilön yhteisön toimielimille osoittamat asiakirjat laaditaan millä tahansa virallisella kielellä lähettäjän valinnan mukaan. Vastaus laaditaan samalla kielellä. 3 artikla Yhteisön toimielimen jäsenvaltiolle tai jäsenvaltion lainkäyttövaltaan kuuluvalle henkilölle osoittamat asiakirjat laaditaan kyseisen jäsenvaltion kielellä. 4 artikla Asetukset ja muut yleisesti sovellettavat säädökset laaditaan neljällä virallisella kielellä. 5 artikla Yhteisöjen virallinen lehti julkaistaan neljällä virallisella kielellä. 6 artikla Yhteisön toimielimet voivat antaa työjärjestyksissään yksityiskohtaiset säännöt näiden kielten käyttämistä koskevien järjestelyjen soveltamisesta. 7 artikla Yhteisön tuomioistuimen oikeudenkäyntimenettelyssä käytettäviä kieliä koskevat järjestelyt vahvistetaan tuomioistuimen työjärjestyksessä. 8 artikla Kun on kyse sellaisesta jäsenvaltiosta, jossa on useampia virallisia kieliä, käytettävä kieli määräytyy kyseisen valtion pyynnöstä kyseisen valtion lainsäädännön yleisten sääntöjen perusteella. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä huhtikuuta 1958. Neuvoston puolesta Puheenjohtaja V. LAROCK
NEUVOSTON ASETUS N:o 165/65/ETY,

annettu 9 päivänä joulukuuta 1965,

neuvoston asetuksen N:o 17 soveltamisalan ulkopuolelle jättämistä koskevan määräajan pidentämisestä rautatie-, maantie- ja sisävesiliikenteen osalta

EUROOPAN TALOUSYHTEISÖN NEUVOSTO, joka

ottaa huomioon Euroopan talousyhteisön perustamissopimuksen ja erityisesti sen 87 artiklan,

ottaa huomioon komission ehdotuksen,

ottaa huomioon talous- ja sosiaalikomitean lausunnon (1),

ottaa huomioon edustajakokouksen lausunnon (2),

sekä katsoo, että

neuvoston asetuksen N:o 141 (3) mukaisesti neuvoston asetusta N:o 17 (4) ei sovelleta sellaisiin liikenteen alaa koskeviin sopimuksiin, päätöksiin tai yhdenmukaistettuihin menettelytapoihin, joiden tarkoituksena on kuljetusmaksujen ja -ehtojen vahvistaminen, kuljetuspalvelujen tarjonnan rajoittaminen tai valvonta sekä kuljetusmarkkinoiden jakaminen, eikä perustamissopimuksen 86 artiklassa tarkoitettuun määräävään markkina-asemaan kuljetusmarkkinoilla; saman asetuksen 3 artiklan mukaisesti tämä säännös on rautatie-, maantie- ja sisävesiliikenteen osalta voimassa 31 päivään joulukuuta 1965 asti, ja

samassa asetuksessa säädetään kilpailusääntöjen soveltamista rautatieliikenteen, maantieliikenteen ja sisävesiliikenteen alalla koskevien asianmukaisten säännösten antamisesta, ottaen huomioon yhteisen liikennepolitiikan perusteella mahdollisesti toteutettavat toimenpiteet; neuvosto ei vielä ole antanut näitä säännöksiä; tämän vuoksi on tarpeen pidentää asetuksen N:o 141 3 artiklassa säädettyä määräaikaa,

ON ANTANUT TÄMÄN ASETUKSEN:

Ainoa artikla

Korvataan neuvoston asetuksen N:o 141 3 artiklan sanat "31 päivään joulukuuta 1965 asti" sanoilla "31 päivään joulukuuta 1967 asti".

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 9 päivänä joulukuuta 1965.

Neuvoston puolesta

Puheenjohtaja

E. COLOMBO

(1) EYVL N:o 205, 11.12.1964, s. 3505/64

(2) EYVL N:o 103, 12.6.1965, s. 1792/65

(3) EYVL N:o 124, 28.11.1962, s. 2751/62

(4) EYVL N:o 13, 21.2.1962, s. 204/62
Neuvoston asetus (EHTY, ETY, Euratom) N:o 1826/69, annettu 15 päivänä syyskuuta 1969, toimielinten jäsenille ja muulle henkilöstölle myönnettävien kulkulupien muodon määräämisestä



Virallinen lehti nro L 235 , 18/09/1969 s. 0001 - 0005

Suomenk. erityispainos Alue 1 Nide 1 s. 0053

Tanskank. erityispainos: Sarja I Alue 1969(II) s. 0382

Ruotsink. erityispainos Alue 1 Nide 1 s. 0053

Englannink. erityispainos: Sarja I Alue 1969(II) s. 0390

Kreikank. erityispainos: Luku 01 Nide 4 s. 000P

Espanjank. erityispainos: Luku 01 Nide 6 s. 0005

Portugalink. erityispainos: Luku 01 Nide 6 s. 0005



NEUVOSTON ASETUS (EHTY, ETY, EURATOM) N:o 1826/69, annettu 15 päivänä syyskuuta 1969, toimielinten jäsenille ja muulle henkilöstölle myönnettävien kulkulupien muodon määräämisestä EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen liitteenä olevan Euroopan yhteisöjen erioikeuksista ja vapauksista tehdyn pöytäkirjan 7 artiklan 1 kohdan, sekä katsoo, että Euroopan yhteisöjen erioikeuksista ja vapauksista tehdyn pöytäkirjan 7 artiklan 1 kohdassa määrätään, että yhteisöjen toimielinten puheenjohtajat ja presidentit voivat myöntää yhteisöjen toimielinten jäsenille ja muulle henkilöstölle kulkulupia, joiden muodosta neuvosto päättää, ja on aiheellista säätää kaikille toimielimille yhtenäisestä kulkuluvan muodosta ja näin ollen on tarkoituksenmukaista kumota Euroopan parlamentin jäsenille myönnettävien kulkulupien muodon määräämisestä annetut Euroopan talousyhteisön neuvoston ja Euroopan atomienergiayhteisön neuvoston asetukset N:o 2 (), ON ANTANUT TÄMÄN ASETUKSEN: 1 artikla Toimielinten jäsenille ja muulle henkilöstölle myönnettävät kulkuluvat laaditaan tämän asetuksen liitteessä olevan mallin mukaisiksi. 2 artikla Kumotaan Euroopan talousyhteisön neuvoston ja Euroopan atomienergiayhteisön neuvoston 1 päivänä heinäkuuta 1958 antamat asetukset N:o 2. Edellä mainittujen asetusten mukaisesti aiemmin myönnetyt kulkuluvat pysyvät kuitenkin voimassa, kunnes kulkulupia myönnetään tämän asetuksen mukaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä syyskuuta 1969. Neuvoston puolesta Puheenjohtaja H. J. DE KOSTER () EYVL N:o 17, 6.10.1958, s. 387/58 ja s. 403/58 ANHANG - ANNEXE - ALLEGATO - BIJLAGE >VIITTAUS FILMIIN>